Stripper (Achille Lauro-sang)

«Stripper» er en punkrocksang fra 2022 som fremføres av den italienske hiphoperen Achille Lauro. Sangen var San Marinos bidrag til Eurovision Song Contest 2022 i Torino i Italia.

Om sangen 
«Stripper» er en italienskspråklig punkrocksang. Den er skrevet av et stort låtskriverteam bestående av Achille Lauro selv samt Davide Petrella, Simon Pietro Manzari, Francesco Viscovo, Daniele Dezi, Daniele Mungai, Mattia Cutolo, Marco Lanciotti, Gregorio Calculli og Matteo Ciceroni. Ifølge Lauro er sangen er en feministlåt som handler om å være seg selv, selv om andre dømmer deg.

Studioversjonen ble utgitt for strømming og nedlastning 4. mars 2022.

Eurovision Song Contest 
Låten deltok i den sanmarinesiske sangkonkurransen Una voce per San Marino som ble arrangert lørdag 19. februar 2022 i Teatro Nuovo i Dogana. Lauro vant finalen med ett poeng og sikret seg dermed retten til å representere San Marino i Eurovision Song Contest 2022 i Torino. Sangen konkurrerte i semifinale 2 torsdag 12. mai 2022, der den ble nummer 14 av 18 deltakere. Siden «Stripper» ikke ble blant de ti beste i semifinalen, kvalifiserte den seg ikke til finalen lørdag 14. mai.

Referanser 

 
 
 
 

Bidrag til Eurovision Song Contest 2022
Sanger fra 2022